AQSh Rossiya Suriya bo‘yicha rezolyutsiyaga taqiq qo‘yganidan afsus bildirdi

AQSh Rossiya BMT va Kimyoviy qurolni taqiqlash bo‘yicha tashkilotining Suriyadagi kimyoviy hujumlarni o‘rganish bo‘yicha missiyasi mandatini uzaytirish haqidagi rezolyutsiyasiga veto qo‘yganidan o‘ta afsusda. Bu haqda Davlat departamenti rasmiy vakili Xizer Nauert ma’lum qildi, deya xabar beradi “Gazeta.ru”.

“Rossiya siyosiy tushunchalarni shafqatsizlik bilan o‘ldirilgan suriyalik odamlar hayotidan ustun qo‘yganidan afsusdamiz. Juda ham hafsalamiz pir bo‘ldi”, — dedi Nauert.
Rossiyaning BMTdagi vakili Vasiliy Nebenzya rezolyutsiyaga veto qo‘yilishi sababini missiyaning 4-aprelda Xon-Sheyxunda ro‘y bergan hodisa yuzasidan 26-oktabrda taqdim etiladigan hisoboti bilan tanishish zarurati bilan izohladi.